Πρόταση κανονισμού (ΕΚ) του Συμβουλίου για την τροποποίηση των κανονισμών (ΕΟΚ) αριθ. 1035/72, (ΕΟΚ) αριθ. 2240/88 και (ΕΟΚ) αριθ. 1121/89 σχετικά με το μηχανισμό των κατωφλίων παρέμβασης στον τομέα των νωπών οπωροκηπευτικών

(95/C 117/07)

COM(95) 83 τελικό - 95/0072(CNS)

(Υποβλήθηκε από την Επιτροπή στις 16 Μαρτίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 16β παράγραφος 3,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, σύμφωνα με το άρθρο 16 παράγραφος 3α και το άρθρο 16α του κανονισμού (ΕΟΚ) αριθ. 1035/72 καθώς και σε εφαρμογή του άρθρου 16β του εν λόγω κανονισμού, έχουν καθιερωθεί κατώφλια παρέμβασης για τις ντομάτες, τα ροδάκινα, τα μήλα και τα κουνουπίδια 7

ότι, από την 1η Ιανουαρίου 1995, ημερομηνία έναρξης της ένταξης της Σουηδίας, της Αυστρίας και της Φινλανδίας, ο μηχανισμός αυτός των κατωφλίων παρέμβασης εφαρμόζεται στο σύνολο της Κοινότητας 7 ότι πρέπει να προσαρμοσθεί στη νέα κατάσταση, αφενός, το κατώφλι παρέμβασης και η μερίδα υπέρβασης που καθορίζονται για τις ντομάτες στο άρθρο 16 παράγραφος 3α του κανονισμού (ΕΟΚ) αριθ. 1035/72 και, αφετέρου, οι μερίδες υπέρβασης που καθορίζονται για τα μήλα και τα κουνουπίδια στα άρθρα 1 και 2 του κανονισμού (ΕΟΚ) αριθ. 1121/89 του Συμβουλίου της 27ης Απριλίου 1989 σχετικά με την καθιέρωση ενός κατωφλίου παρέμβασης για τα μήλα και τα κουνουπίδια (3), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (4), καθώς και η μερίδα υπέρβασης που καθορίζεται για τα ροδάκινα στο άρθρο 2 του κανονισμού (ΕΟΚ) αριθ. 2240/88 του Συμβουλίου της 19ης Ιουλίου 1988 ο οποίος θεσπίζει, όσον αφορά τα ροδάκινα, τα λεμόνια και τα πορτοκάλια, τους κανόνες εφαρμογής του άρθρου 16β του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών (5), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (6),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1035/72 τροποποιείται ως εξής:

Στο άρθρο 16 παράγραφος 3α, το πρώτο εδάφιο αντικαθίσταται από το ακόλουθο κείμενο:

«Εάν, για τις ντομάτες, οι ποσότητες οι οποίες κατά τη διάρκεια μιας περιόδου εμπορίας αποτέλεσαν αντικείμενο μέτρων παρέμβασης, σε εφαρμογή των άρθρων 15 και 19α, υπερβαίνουν μια ποσότητα 607 200 τόνων, οι τιμές βάσης και αγοράς που καθορίζονται για την επόμενη περίοδο εμπορίας για το εν λόγω προϊόν, σύμφωνα με τα κριτήρια των παραγράφων 2 και 3, μειώνονται κατά 1 % ανά μερίδα 31 600 τόνων που υπερβαίνει αυτήν την ποσότητα. Η εφαρμογή αυτής της διάταξης δεν δύναται, ωστόσο, να οδηγήσει σε μείωση αυτών των τιμών μεγαλύτερη από 20 %.»

Άρθρο 2

Ο κανονισμός (ΕΟΚ) αριθ. 1121/89 τροποποιείται ως εξής:

1. Στο άρθρο 1 παράγραφος 3, προστίθεται η ακόλουθη φράση:

«Η μερίδα αυτή ορίζεται σε 85 800 τόνους για την περίοδο εμπορίας 1994/95 και σε 86 500 τόνους από την περίοδο εμπορίας 1995/96.»

2. Στο άρθρο 2 παράγραφος 3, προστίθεται η ακόλουθη φράση:

«Η μερίδα αυτή καθορίζεται σε 20 200 τόνους από την περίοδο εμπορίας 1995/96.»

Άρθρο 3

Ο κανονισμός (ΕΟΚ) αριθ. 2240/88 τροποποιείται ως εξής:

Στο άρθρο 2 παράγραφος 2 πρώτη περίπτωση, προστίθεται η ακόλουθη φράση:

«- 23 000 τόνοι και 23 100 τόνοι από την περίοδο εμπορίας 1995/96, όσον αφορά τα ροδάκινα.».

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευση του στην Επίσημη Εφημερίδα των Ευρωπαϊκών Κοινοτήτων.

Το άρθρο 1 του παρόντος κανονισμού εφαρμόζεται από την περίοδο εμπορίας 1995/96.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 118 της 29. 4. 1989, σ. 21.

(4) ΕΕ αριθ. L 180 της 1. 7. 1992, σ. 23.

(5) ΕΕ αριθ. L 198 της 26. 7. 1988, σ. 9.

(6) ΕΕ αριθ. L 150 της 15. 6. 1991, σ. 8.